MEMORIA–PROPOSTA PARA O ESTABLECEMENTO DE PREZOS PÚBLICOS CON MOTIVO DA PROGRAMACIÓN DA OMIX PARA O ANO 2020
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 09/07/2020)

Cursos ofertados dentro da programación de FORMATIVA 2020 DO CONCELLO DE TOMIÑO, dirixida principalmente á poboación tomiñesa de máis de 11 anos. Neste obradoiro gozaremos dun paseo no exterior recolectando flores e prantas da nosa contorna. Aprenderemos todo o proceso de secado das flores cunha prensa de madeira que ensinaremos a construir. Traballaremos tamén na selección e composición das flores para crear o noso propio mini xardín nun bastidor. É unha moi boa ocasión para traballar a mirada e a creatividade mentres gozamos dunha actividade ao aire libre. Datas de realización: xoves 16 e 23 de xullo de 10 a 13h O curso de fotografía estará baseado na iniciación á fotografía, onde aprenderemos a utilizar a nosa cámara en modo manual para sacarlle o máximo partido e realizar as mellores fotografías. Todas as clases daranse no exterior para que o alumnado practique coa cámara en todo momento. Resumo de contidos: coñecemento da cámara, cómo realizar as fotografías, composición das imaxes. Datas de realización: luns 27 e mércores 29 de xullo e luns 3 e mércores 5 de agosto, respectivamente, de 10 a 12h. O obxectivo deste curso é saber crear unha conta en google, redactar correos electrónicos, facer filtrado e clasificación de correos, manexar os complementos do navegador para o email, xestionar varias contas, coñecer outros programas de xestión de emails e saber utilizalos de xeito efectivo e produtivo. Data de realización: inicio en setembro, horario a escoller pola mocidade participante. O obxectivo deste curso básico é saber qué significa traballar na nube, coñecer os pros e contras desta forma de traballo, programas de navegadores, trucos para dominar as búsquedas no Google, xestionar a axenda con Google calendar, saber utilizar drive+photos+google alerts+notas online+ o paquete de Google Office, deseñar gráficos online. Data de realización: inicio en setembro, horario a escoller pola mocidade participante. As persoas aprenderán a manexar a sede electrónica municipal, para poder realizar calquera trámite as 24h os 365 días do ano dende a súa casa, sen necesidade de achegarse ao concello; volantes ou certificados de empadronamento, licencias de obras menor, solicitude de espazos públicos etc. Data de realización: inicio en setembro, horario a escoller pola mocidade participante. Mediante este curso básico as persoas inscritas coñecerán todas as posibilidades que lles ofrece esta aplicación e aprenderán a preparar a páxina, formatos de texto, viñetas e numeracións, encabezados e pé de páxina, táboas, insertar imaxes e/ou gráficos, índices e tabuladores, ferramentas básicas (tradución, corrección ortográfica), descargas e impresión, complementos. Data de realización: inicio en setembro, horario a escoller pola mocidade participante. Ruso online nivel iniciación, impartido pola profesora nativa Mihaela Valentina Kozakiewicz Cassany, graduada na Universidade Estatal de Moscú con amplia experiencia. Destinado a todas as persoas interesadas en coñecer o idioma e a cultura de Rusia. Data de realización: inicio en outubro, horario mércores de 18.30h a 19.30h Dirixido á mocidade que xa ten coñecementos básicos comunicativos da lingua chinesa (A1). Nesta curso afondarase máis na cultura e melloraranse os coñecementos en caracteres, léxico, gramática e, especialmente, traballarase a comprensión auditiva, lectora, expresión verbal e escrita. Data de realización: en outubro, horario por confirmar. Este curso ten como obxectivo adquirir coñecementos básicos comunicativos na lingua xaponesa: compresión auditiva, lectora, expresión verbal e escrita. Destinado á mocidade sen coñecementos previos da lingua. Data de realización: en outubro, horario por confirmar. O obxectivo deste proxecto é axudar a que a mocidade tomiñesa conozan as súas fortalezas e as potencien, analizando o mercardo laboral actual para poder identificar espazos nos que desenvolverse profesional e persoalmente. Os dous eixes centrais son o autocoñecemento e a adquisición de habilidades como: comunicación, intelixencia emocional, motivación, positividade, uso das novas tecnoloxías e aprendizaxe. Desenvolverase un itinerario composto por diferentes accións nas que se combinan o traballo grupal e individual, tanto na aula (presencialmente ouonline) con presentacións, vídeos, simulacións, xogos, como con actividades deportivas ao aire libre. Teranse en conta a adquisición de competencias claves en xeral e a compentencia clave para a empregabilidade en particular. O curso será online e/ou presencial. Data de realización: en outubro, horario por confirmar. Neste curso aprenderase a elaborar receitas veganas e sen glute dende as materias primas, como o tofu ou tempeh por exemplo, ata a preparación do prato final. Ao rematar, ás persoas terán un recetario saudábel e equilibrado para unha semana. Os obxectivos principais son ofrecer alternativas veganas e sen glute e amosar como se elaboran produtos básicos (carnes vexetais). Data de realización: inicio no mes de novembro, martes e xoves de 18h a 19.30h. Todos eles poden levarse a cabo en formato online, segundo o requira a situación actual excepcional por mor do coronavirus. Para que os cursos se leven a cabo será necesaria a inscrición dun mínimo de 10-15 persoas. Requisitos de inscrición: a partir dos 12 anos. Participación na actividade/curso escollido no horario específico de cada un. RESPONSABLE DE PAGAMENTO: a persoa que se inscriba na dita/s curso/actividade. Todos os cursos teñen un custe de 5 euros por persoa, agás o de chinés A.2 que ten un custe total de 15 euros. As persoas dadas de alta como voluntarias da entidade do concello de Tomiño terán unha bonificación do 50% en cada curso. As persoas portadoras do carné xove terán unha bonificación do 10% en todos os cursos. As persoas desempregadas terán unha bonificación do 20% no curso de operador/a de carretillas de manutención. O alumnado do IES terá unha bonificación do 100% nos cursos levados a cabo no seu centro educativo. O depósito previo do importe do prezo público será obrigatorio dende a súa entrada en vigor e, en todo caso, antes do inicio do curso/s. Para os conceptos de gasto indicados prevese a cobertura parcial, sufragándose o resto con cargo á partida334.226.99 Dende a súa entrada en vigor coa publicación no Boletín Oficial da Provincia. Fátima Rodríguez González Concelleira de Mocidade.